
Comisia pentru muncă şi protecţie socială








Nr.27/264/5 septembrie 2003
R A P O R T

asupra proiectului de Lege pentru aprobarea Ordonanţei de urgenţă a Guvernului nr.36/2003 privind sistemul de pensionare a membrilor personalului diplomatic şi consular

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru aprobarea Ordonanţei de urgenţă a Guvernului nr.36/2003 privind sistemul de pensionare a membrilor personalului diplomatic şi consular, trimis comisiei cu adresa nr.359 din 2 iunie 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor organice, conform prevederilor constituţionale. El are ca obiect de reglementare:

a) instituirea pensiei de serviciu pentru membrii personalului diplomatic şi consular care au vârsta şi stagiul complet de cotizare prevăzut de legislaţia de pensii şi alte drepturi de asigurări sociale, din care o vechime de cel puţin 20 de ani bărbaţii şi 15 ani femeile în diplomaţie;

b) cuantumul pensiei de serviciu se propune a fi egal cu 80% din venitul salarial lunar net încasat de la administraţia centrală a Ministerului Afacerilor de Externe la data pensionării;
c) recalcularea pensiilor aflate în plată aparţinând personalului diplomatic şi consular, ca o măsură reparatorie;

d) actualizarea pensiilor de serviciu în funcţie de venitul lunar net salarial al membrilor personalului diplomatic şi consular aflat în activitate în administraţia centrală a Ministerului Afacerilor Externe, respectiv a Departamentului de Comerţ Exterior.
Comisia propune Plenului aprobarea proiectului de lege întrucât personalul diplomatic şi consular constituie o categorie socio-profesională distinctă, cu multe aspecte specifice privind recrutarea şi selecţia personalului, pregătirea profesională, organizarea şi disciplina muncii, presiunile psihice şi eforturile pe care le reclamă diplomaţia, privaţiunile familiale în timpul activităţii, precum şi modul de salarizare.

La dezbaterea acestui proiect de lege au participat ca invitaţi din partea Ministerului Afacerilor Externe: d-l Augustin Berindeanu – ambasador, d-l Ion Diaconu – Secretar general şi d-na Elena Şerbănescu – secretar, iar din partea Ministerului Muncii, Solidarităţii Sociale şi Familiei – d-na Georgeta Gheorghe – director şi d-na Maria Leancă - expert.
La lucrările comisiei au fost prezenţi 18 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 3 septembrie 2003, Comisia propune adoptarea acestuia cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Se aprobă Ordonanţa de urgenţă a Guvernului nr.36/2003 privind sistemul de pensionare a membrilor personalului diplomatic şi consular.


	Se propune reformularea textului după cum urmează:
“Articol unic. – Se aprobă Ordonanţa de urgenţă a Guvernului nr.36 din 21 mai 2003 privind sistemul de pensionare a membrilor personalului diplomatic şi consular, publicată în Monitorul Oficial al României, Partea I, nr.376 din 2 iunie 2003, cu următoarele modificări şi completări:”


	Pentru respectarea normelor de tehnică legislativă.

	2
	__
	Se propune introducerea în Legea de aprobare a unui text nou, ca pct. 1, cu următorul cuprins:
“1. La articolul 1, după alineatul (2) se introduce alineatul (3) cu următorul cuprins:

(3) Constituie, de asemenea, vechime în diplomaţie sau, după caz, în activitatea de comerţ exterior şi cooperare economică internaţională următoarele perioade:

a) perioadele lucrate de membri ai personalului diplomatic şi consular ca detaşaţi la Administraţia Prezidenţială, Parlamentul sau Guvernul României, 
	Pentru evitarea discriminărilor, întrucât de la apariţia OUG nr.36/2003 şi până în prezent s-au ivit o serie de cazuri care nu au fost reglementate de aceasta. 

	
	
	
	

	
	
	
	

	
	
	
	

	
	
	
	

	
	
	
	

	
	
	precum şi la ministere şi alte instituţii centrale;

b) durata mandatelor membrilor personalului diplomatic şi consular aleşi sau numiţi în funcţii de demnitate publică;

c) perioadele lucrate de membri ai personalului diplomatic şi consular la Administraţia Prezidenţială, Parlamentul şi Guvernul României, ca angajaţi prin transfer în interesul serviciului, în calitate de consilieri şi experţi pe probleme de politică externă, relaţii internaţionale şi protocol; 

d) perioadele lucrate de membri ai personalului diplomatic şi consular ca funcţionari internaţionali trimişi de statul român şi salarizaţi de organizaţii internaţionale, dacă dovedesc, cu documente bancare, că au retras sumele ce le-au fost reţinute din salarii pentru pensii şi le-au transferat în contul statului român.”

Autori: deputat Smaranda Dobrescu
	

	
	
	
	

	
	
	
	

	3
	Articolul 3, alineatul 1

(1) La data intrării în vigoare a prezentei ordonanţe de urgenţă, pensiile aflate în plată ale membrilor personalului diplomatic şi consular pensionaţi din Ministerul Afacerilor Externe şi care îndeplinesc condiţiile prevăzute la art.1 se actualizează la nivelul cuantumurilor pensiilor de serviciu calculate prin aplicarea procentului de 80% la veniturile salariale lunare nete, stabilite conform art.2, corespunzătoare limitei maxime de încadrare a membrilor personalului diplomatic şi consular cu aceleaşi grade sau funcţii, aflaţi în 
	Se propune introducerea în Legea de aprobare a unui text nou, ca pct. 2, cu următorul cuprins:

“2. La articolul 3, alineatul (1) va avea următorul cuprins:

(1) La data intrării în vigoare a prezentei ordonanţe de urgenţă, pensiile aflate în plată ale membrilor personalului diplomatic şi consular care îndeplinesc condiţiile prevăzute la art.1 se actualizează la nivelul cuantumurilor pensiilor de serviciu calculate prin aplicarea procentului de 80% la veniturile salariale lunare nete, stabilite conform art.2, corespunzătoare limitei maxime de încadrare a membrilor personalului diplomatic
	S-a eliminat sintagma “pensionaţi din Ministerul Afacerilor Externe şi” pentru a beneficia de pensii de serviciu şi persoanele care urmează să fie pensionate din alte instituţii decât Ministerul Afacerilor Externe şi care îndeplinesc condiţiile prevăzute la art.1.

	
	
	
	

	
	
	
	

	
	activitate în administraţia centrală a Ministerului Afacerilor Externe şi avute de aceştia la data intrării în vigoare a prezentei ordonanţe de urgenţă.
	şi consular cu aceleaşi grade sau funcţii, aflaţi în activitate în administraţia centrală a Ministerului Afacerilor Externe şi avute de aceştia la data intrării în vigoare a prezentei ordonanţe de urgenţă.”
Autori: deputaţii Smaranda Dobrescu şi Dumitru Buzatu


	

	4
	Articolul 4, alineatul (3)
(3) La data intrării în vigoare a prezentei ordonanţe de urgenţă, pensiile persoanelor pensionate din administraţia centrală a Departamentului de Comerţ Exterior şi a celorlalte ministere şi departamente de comerţ exterior menţionate la alin.(1) se actualizează, dacă îndeplinesc condiţiile prevăzute la alin.(1), la nivelul cuantumurilor pensiilor de serviciu calculate prin aplicarea procentului de 80% la veniturile salariale lunare nete, stabilite conform art.2, corespunzătoare limitei maxime de încadrare a persoanelor cu aceleaşi grade sau funcţii, aflate în activitate în administraţia centrală a Departamentului de Comerţ Exterior şi avute de acestea la data intrării în vigoare a prezentei ordonanţe de urgenţă.

	Se propune introducerea în Legea de aprobare a unui text nou, ca pct. 3, cu următorul cuprins:
“3. La articolul 4, alineatul (3) va avea următorul cuprins:

(3) La data intrării în vigoare a prezentei ordonanţe de urgenţă, pensiile persoanelor care au desfăşurat activitate în administraţia centrală a Departamentului de Comerţ Exterior şi a celorlalte ministere şi departamente de comerţ exterior menţionate la alin.(1) se actualizează, dacă îndeplinesc condiţiile prevăzute la alin.(1), la nivelul cuantumurilor pensiilor de serviciu calculate prin aplicarea procentului de 80% la veniturile salariale lunare nete, stabilite conform art.2, corespunzătoare limitei maxime de încadrare a persoanelor cu aceleaşi grade sau funcţii, aflate în activitate în administraţia centrală a Departamentului de Comerţ Exterior şi avute de acestea la data intrării în vigoare a prezentei ordonanţe de urgenţă.”
Autori: deputaţii Smaranda Dobrescu şi Dumitru Buzatu

	Pentru a beneficia de pensii de serviciu şi persoanele care urmează să fie pensionate din alte instituţii decât Ministerul Afacerilor Externe şi care îndeplinesc condiţiile prevăzute la art.1.

	
	
	
	

	5
	__
	Se propune introducerea în Legea de aprobare a unui text nou, ca pct. 4, cu următorul cuprins:

“4. La articolul 4, după alineatul (4) se introduce alineatul (5) cu următorul cuprins:
(5) Pentru membrii personalului diplomatic şi consular, 
	Pentru a putea fi cumulată vechimea în diplomaţie cu vechimea în activitatea de comerţ exterior.

	
	
	
	

	
	
	
	

	
	
	precum şi pentru celelalte persoane care au lucrat sau lucrează atât în Ministerul Afacerilor Externe, cât şi în direcţiile generale de comerţ exterior din Ministerul Economiei şi Comerţului, precum şi în fostele ministere şi departamente de comerţ exterior, vechimea în diplomaţie şi vechimea în activitatea de comerţ exterior se cumulează.
Autori: deputaţii Longher Ghervazen şi Gheorghe Suditu


	

	6
	__
	Se propune introducerea în Legea de aprobare a unui text nou, ca pct. 5, cu următorul cuprins:
“5. După articolul 4 se introduce articolul 41 cu următorul cuprins:
Art.41. În cazul în care, din însumarea perioadelor de vechime, rezultă fracţiuni mai mari de 6 luni, acestea se întregesc la un an, iar cele mai mici se neglijează.”
Autori: deputaţii Longher Ghervazen şi Gheorghe Suditu


	Pentru claritatea aplicării legii.

	7
	__

	Se propune introducerea în Legea de aprobare a unui text nou, ca pct. 6, cu următorul cuprins:
 “6. La articolul 8, se introduce alineatul (2) cu următorul cuprins:

“(2) Soţia sau soţul şi copiii persoanelor îndreptăţite la pensie de serviciu, decedate înainte de intrarea în vigoare a prezentei ordonanţe de urgenţă, beneficiază de pensie de urmaş din pensia de serviciu a acestora, în condiţiile prevăzute de legislaţia privind sistemul public de pensii şi alte drepturi de asigurări sociale.”
Autori: deputaţii Longher Ghervazen şi Gheorghe Suditu
	Pentru a evita discriminările dintre urmaşii persoanelor îndreptăţite la pensie de serviciu care au decedat înainte şi respectiv după intrarea în vigoare a OUG nr.36/2003.

	
	
	
	

	
	
	
	

	0
	1
	2
	3

	8
	Art.9. – Partea din pensia de serviciu care depăşeşte nivelul pensiei din sistemul public de pensii şi alte drepturi de asigurări sociale se suportă din bugetul de stat, prin bugetul Ministerului Muncii şi Solidarităţii Sociale.

	Se propune introducerea în Legea de aprobare a unui text nou, ca pct. 7, cu următorul cuprins:
“7. Articolul 9 va avea următorul cuprins:

“Art.9. – Partea din pensia de serviciu care depăşeşte nivelul pensiei din sistemul public de pensii şi alte drepturi de asigurări sociale se suportă din bugetul de stat, prin bugetul Ministerului Muncii, Solidarităţii Sociale şi Familiei.”

Autor: deputat Longher Ghervazen

	Întrucât denumirea acestui minister a fost completată.

	9
	Art.12. – Ministerul Muncii şi Solidarităţii Sociale, Ministerul Afacerilor Externe şi Departamentul de Comerţ Exterior vor asigura aplicarea prezentei ordonanţe de urgenţă după publicarea sa în Monitorul Oficial al României, Partea I.

	Se propune introducerea în Legea de aprobare a unui text nou, ca pct. 8, cu următorul cuprins:
“8. Articolul 12 va avea următorul cuprins:

“Art.12. – Ministerul Muncii, Solidarităţii Sociale şi Familiei, Ministerul Afacerilor Externe şi Departamentul de Comerţ Exterior vor asigura aplicarea prezentei ordonanţe de urgenţă după publicarea sa în Monitorul Oficial al României, Partea I.”

	Întrucât denumirea acestui minister a fost completată.


II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus şi autorul acestuia
	Motivare

	0
	1
	2
	3

	1
	Articolul 2, alineatul (1)

(1) Cuantumul pensiei de serviciu pentru membrii personalului diplomatic şi consular, de la gradul diplomatic de ataşat, respectiv de agent consular, până la cel de ambasador inclusiv, care îndeplinesc condiţiile prevăzute la art.1, este de 80% din venitul salarial lunar net corespunzător gradelor sau funcţiilor diplomatice şi consulare, avut de aceştia în administraţia centrală a Ministerului Afacerilor Externe la data pensionării.


	D-na deputat Maria Apostolescu propune reformularea textului alin.(1) al art.2 după cum urmează:

“(1) Cuantumul pensiei de serviciu pentru membrii personalului diplomatic şi consular, de la gradul diplomatic de ataşat, respectiv de agent consular, până la cel de ambasador inclusiv, care îndeplinesc condiţiile prevăzute la art.1, este de 50% din venitul salarial lunar net corespunzător gradelor sau funcţiilor diplomatice şi consulare, avut de aceştia în administraţia centrală a Ministerului Afacerilor Externe la data pensionării.”

	Argumente pentru susţinere:

Procentul de 80% din venitul salarial lunar net este mult prea mare, având în vedere că este vorba de o pensie de serviciu care se adaugă la cea conform Legii nr.19/2000, la care procentul aplicat este de doar 39,5%.

Argumente pentru respingere:

Dată fiind importanţa activităţii desfăşurate de personalul diplomatic şi consular, se justifică acordarea pensiei de serviciu în procent de 80% din venitul salarial lunar net.

Mai mult, ţinând cont de actualele cuantumuri, acestea se situează în jurul valorii de 50% din venitul salarial lunar net, măsură care ar duce la lipsa de justificare a OUG.


Comisia propune aprobarea proiectului cu 9 voturi pentru, 4 voturi împotrivă şi 2 abţineri.

PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

Expert Sorina Steliana SZABO

